᱒᱐᱒᱓ ᱮᱥᱤᱭᱟ ᱠᱟᱯ

᱒᱐᱒᱓ ᱮᱥᱤᱭᱟ ᱠᱟᱯ (ᱥᱯᱚᱱᱥᱟᱨᱥᱤᱯ ᱚᱡᱮᱛᱮ ᱥᱩᱯᱟᱨ ᱑᱑ ᱮᱥᱤᱭᱟ ᱠᱟᱯ ᱧᱩᱛᱩᱢ ᱛᱮ ᱩᱯᱨᱩᱢᱚᱜ ᱠᱟᱱᱟ) ᱮᱥᱤᱭᱟ ᱠᱟᱯ ᱨᱮᱭᱟᱜ ᱑᱖ ᱟᱱᱟᱜ ᱨᱟᱫᱟ , ᱡᱟᱦᱟᱸ ᱨᱮ ᱢᱤᱫ ᱢᱟᱦᱟᱸᱨᱤ ᱡᱮᱜᱮᱛᱟᱹᱨᱤ (ᱳ.ᱰᱤ.ᱟᱭ) ᱞᱮᱠᱟᱛᱮ ᱠᱷᱮᱞᱳᱰ ᱦᱩᱭᱩᱜᱼᱟ ᱟᱨ ᱱᱚᱶᱟ ᱫᱚ ᱯᱟᱠᱤᱥᱛᱟᱱ ᱫᱟᱨᱟᱭ ᱛᱮ ᱥᱟᱯᱲᱟᱣ ᱦᱩᱭᱩᱜᱼᱟ᱾ ᱴᱩᱨᱱᱟᱢᱮᱱᱴ ᱨᱮ ᱖ ᱜᱚᱴᱟᱝ ᱫᱚᱞ ᱨᱮ ᱦᱮᱯᱨᱟᱣ ᱦᱳᱭᱳᱜᱼᱟ᱾ ᱱᱚᱶᱟ ᱫᱚ ᱒᱐᱒᱓ ᱨᱮᱭᱟᱜ ᱓᱐ ᱟᱜᱚᱥᱴ ᱠᱷᱚᱱ ᱑᱗ ᱥᱮᱯᱴᱮᱢᱵᱚᱨ ᱫᱷᱟᱹᱵᱤᱡ ᱥᱟᱯᱲᱟᱣ ᱨᱮᱭᱟᱜ ᱠᱟᱛᱷᱟ ᱢᱮᱱᱟᱜᱼᱟ ᱾ ᱥᱨᱤᱞᱚᱝᱠᱟ ᱦᱩᱭᱩᱜ ᱠᱟᱱᱟ ᱴᱮᱠᱟᱣ ᱫᱚᱦᱚ ᱪᱟᱢᱯᱤᱭᱚᱱ ᱾ ᱱᱚᱶᱟ ᱫᱚ ᱯᱳᱭᱞᱳ ᱮᱥᱤᱭᱟ ᱠᱟᱯ ᱡᱟᱦᱟᱸ ᱫᱚ ᱥᱟᱸᱷᱮ ᱫᱤᱥᱚᱢ ᱨᱮ ᱥᱟᱯᱲᱟᱣ ᱦᱳᱭ ᱟᱠᱟᱱᱟ, ᱡᱟᱦᱟᱸ ᱨᱮ ᱯᱳᱱ ᱢᱮᱪ ᱯᱟᱠᱤᱥᱛᱟᱱ ᱨᱮ ᱟᱨ ᱫᱚᱥᱟᱨ ᱟᱨᱮ ᱢᱮᱪ ᱫᱚ ᱥᱨᱤᱞᱚᱝᱠᱟ ᱨᱮ ᱦᱳᱭᱳᱜᱼᱟ ᱾

ᱮᱥᱤᱭᱟᱱ ᱠᱨᱤᱠᱮᱴ ᱠᱟᱣᱥᱩᱱᱤᱞ ᱨᱮᱱ ᱢᱚᱬᱮ ᱜᱚᱴᱟᱝ ᱜᱚᱴᱟᱵᱩᱴᱟᱹ ᱨᱟᱹᱥᱤᱭᱟᱹ ᱦᱮᱯᱨᱟᱣ ᱨᱮᱭᱟᱜ ᱦᱤᱸᱥ ᱠᱟᱱᱟ ᱠᱚ ᱟᱯᱷᱜᱟᱱᱤᱥᱛᱷᱟᱱ, ᱵᱟᱝᱞᱟᱫᱮᱥ, ᱵᱷᱟᱨᱚᱛ, ᱯᱟᱠᱤᱥᱛᱟᱱ ᱟᱨ ᱥᱨᱤᱞᱚᱝᱠᱟ᱾ ᱩᱱᱠᱩ ᱥᱟᱶ ᱒᱐᱒᱓ ᱥᱮᱨᱢᱟ ᱨᱮ ᱮ.ᱥᱤ.ᱥᱤ ᱠᱚᱲᱟ ᱠᱚ ᱯᱨᱤᱢᱤᱭᱟᱨ ᱠᱟᱯ ᱡᱤᱛᱠᱟᱹᱨ ᱠᱟᱛᱮ ᱵᱟᱪᱷᱱᱟᱣ ᱨᱮ ᱥᱮᱴᱮᱨ ᱟᱠᱟᱱ, ᱱᱮᱯᱟᱞ ᱫᱤᱥᱚᱢ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ᱾ ᱯᱳᱭᱞᱳ ᱫᱷᱟᱣ ᱴᱩᱨᱱᱟᱢᱮᱱᱴ ᱫᱚ ᱵᱟᱨᱭᱟ ᱫᱤᱥᱚᱢ ᱨᱮ ᱠᱷᱮᱹᱞ ᱥᱟᱯᱲᱟᱣ ᱥᱟᱶᱛᱮ ᱢᱤᱫᱴᱟᱝ ᱦᱟᱭᱵᱨᱤᱰ ᱯᱷᱚᱨᱢᱮᱴ ᱨᱮ ᱥᱟᱯᱲᱟᱣ ᱦᱩᱭᱩᱜᱼᱟ᱾ ᱵᱷᱟᱨᱚᱛ ᱥᱚᱨᱠᱟᱨ ᱴᱷᱮᱱ ᱠᱷᱚᱱ ᱢᱟᱹᱧᱡᱩᱨᱤ ᱵᱟᱝ ᱧᱟᱢ ᱠᱷᱟᱹᱛᱤᱨ ᱵᱷᱟᱨᱚᱛ ᱫᱚ ᱯᱟᱠᱤᱥᱛᱟᱱ ᱥᱟᱸᱜᱷᱟᱨ ᱨᱮ ᱵᱟᱝ ᱠᱚ ᱥᱮᱱᱚᱜᱼᱟ, ᱚᱱᱟ ᱵᱮᱜᱚᱨ ᱥᱟᱱᱟᱢ ᱜᱟᱫᱮᱞ ᱫᱚ ᱯᱟᱠᱤᱥᱛᱟᱱ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫ-ᱵᱟᱨ ᱢᱮᱪ ᱠᱚ ᱠᱷᱮᱞᱳᱜᱼᱟ᱾᱒᱐᱒᱓ ᱥᱮᱨᱢᱟ ᱨᱮᱭᱟᱜ ᱡᱟᱱᱩᱣᱟᱨᱤ ᱨᱮ ᱮᱥᱤᱭᱟᱱ ᱠᱨᱤᱠᱮᱴ ᱠᱟᱣᱩᱱᱥᱤᱞ (ᱮ.ᱥᱤ.ᱥᱤ) ᱒᱒᱓ ᱟᱨ ᱒᱐᱒᱔ ᱥᱮᱨᱢᱟ ᱞᱟᱹᱜᱤᱫ ᱰᱟᱦᱟᱨ ᱨᱮᱭᱟᱜ ᱠᱟᱴᱷᱟᱢᱚ ᱟᱨ ᱜᱚᱴᱟᱵᱩᱴᱟᱹ ᱢᱟᱹᱦᱤᱛ ᱮ ᱞᱟᱹᱭ ᱥᱚᱫᱚᱨ ᱞᱮᱫᱟ, ᱡᱟᱦᱟᱸ ᱨᱮ ᱩᱱᱠᱩ ᱦᱮᱯᱨᱟᱣ ᱨᱮᱭᱟᱜ ᱢᱟᱹᱦᱤᱛ ᱟᱨ ᱯᱷᱚᱨᱢᱮᱴ ᱠᱚ ᱜᱚᱴᱟ ᱞᱮᱫᱟ᱾ ᱮᱛᱚᱦᱚᱵ ᱞᱮᱠᱟᱛᱮ ᱦᱮᱯᱨᱟᱣ ᱫᱚ ᱒᱒᱑ ᱥᱮᱨᱢᱟ ᱨᱮ ᱥᱟᱯᱲᱟᱣ ᱨᱮᱭᱟᱜ ᱠᱟᱛᱷᱟ ᱛᱟᱦᱮᱸ ᱠᱟᱱᱟ ᱢᱮᱱᱠᱷᱟᱱ ᱠᱳᱵᱷᱤᱰ-᱑᱙ ᱢᱟᱨᱟᱝ ᱟᱡᱟᱨ ᱚᱡᱮᱛᱮ ᱒᱐᱒᱓ ᱥᱮᱨᱢᱟ ᱨᱮ ᱛᱟᱭᱚᱢ ᱦᱩᱭ ᱞᱮᱱᱟ᱾ ᱦᱮᱯᱨᱟᱣ ᱨᱮᱭᱟᱜ ᱛᱟᱹᱞᱠᱟᱹ ᱑᱙ ᱡᱩᱞᱟᱭ ᱒᱐᱒᱓ ᱨᱮ ᱞᱟᱹᱭ ᱥᱚᱫᱚᱨ ᱦᱩᱭ ᱞᱮᱱᱟ᱾

 ᱛᱟᱭᱚᱢ ᱨᱮᱱᱟᱜ ᱠᱟᱛᱷᱟ 

᱒᱐᱒᱐ ᱥᱮᱨᱢᱟ ᱨᱮᱭᱟᱜ ᱡᱩᱱ ᱨᱮ ᱮᱥᱤᱭᱟᱱ ᱠᱨᱤᱠᱮᱴ ᱠᱟᱣᱩᱱᱥᱤᱞ (ᱮ.ᱥᱤ.ᱥᱤ) ᱥᱟᱶ ᱢᱤᱫ ᱢᱤᱴᱤᱝ ᱛᱟᱭᱚᱢ ᱯᱟᱠᱤᱥᱛᱟᱱ ᱠᱨᱤᱠᱮᱴ ᱵᱳᱨᱰ (ᱯᱤ.ᱥᱤ.ᱵᱤ) ᱞᱟᱹᱭ ᱞᱮᱫᱟᱭ ᱡᱮ, ᱵᱷᱟᱨᱚᱛ ᱫᱚ ᱯᱟᱠᱤᱥᱛᱟᱱ ᱥᱟᱸᱜᱷᱟᱨ ᱞᱟᱹᱜᱤᱫ ᱵᱟᱝ ᱦᱤᱡᱩᱜ ᱠᱷᱟᱹᱛᱤᱨ ᱒᱐᱒᱐ ᱥᱮᱨᱢᱟ ᱨᱮ ᱮᱥᱤᱭᱟ ᱠᱟᱯ ᱨᱮᱭᱟᱜ ᱟᱠᱷᱟᱲᱟ ᱠᱚᱨᱟᱣ ᱞᱟᱹᱜᱤᱫ ᱩᱱᱠᱩ ᱥᱨᱤᱞᱚᱝᱠᱟ ᱨᱮ ᱠᱚ ᱮᱢ ᱞᱟᱹᱜᱤᱫ ᱠᱚ ᱩᱭᱦᱟᱹᱨ ᱞᱮᱫᱟ᱾ ᱢᱤᱴᱤᱝ ᱛᱟᱭᱚᱢ ᱮ.ᱥᱤ.ᱥᱤ ᱢᱤᱫᱴᱟᱝ ᱯᱨᱮᱥ ᱩᱪᱷᱟᱹᱱ ᱠᱟᱛᱮ ᱞᱟᱹᱭ ᱞᱮᱫᱟᱭ ᱡᱮ, "ᱠᱳᱵᱷᱤᱰ-᱑᱙ ᱢᱟᱨᱟᱝ ᱟᱡᱟᱨ ᱨᱮᱭᱟᱜ ᱚᱨᱥᱚᱝ ᱟᱨ ᱮᱥᱮᱨ ᱧᱮᱞ ᱠᱟᱛᱮ ᱮᱥᱤᱭᱟ ᱠᱟᱯ ᱒᱐᱒᱐ ᱞᱟᱹᱜᱤᱫ ᱦᱩᱭᱫᱟᱲᱮᱭᱟᱜ ᱴᱚᱴᱷᱟ ᱨᱮᱭᱟᱜ ᱵᱟᱪᱷᱱᱟᱣ ᱠᱚ ᱤᱫᱤ ᱠᱟᱛᱮ ᱜᱟᱯᱟᱞᱢᱟᱨᱟᱣ ᱠᱚᱨᱟᱣ ᱦᱳᱭ ᱞᱮᱱᱟ ᱟᱨ ᱜᱚᱴᱟ ᱦᱩᱭ ᱞᱮᱱ ᱚᱠᱛᱚ ᱢᱩᱪᱟᱹᱫ ᱜᱚᱴᱟ ᱦᱟᱛᱟᱣ ᱦᱩᱭ ᱞᱮᱱᱟ᱾ ᱒᱐᱒᱐ ᱥᱮᱨᱢᱟ ᱨᱮᱭᱟᱜ ᱡᱩᱞᱟᱭ ᱨᱮ ᱮ.ᱥᱤ.ᱥᱤ ᱫᱟᱨᱟᱭ ᱛᱮ ᱪᱷᱟᱹᱲ ᱵᱟᱝ ᱮᱢ ᱨᱮᱭᱟᱜ ᱢᱤᱫᱴᱟᱝ ᱥᱚᱨᱠᱟᱨᱤ ᱞᱟᱹᱭ ᱥᱚᱫᱚᱨ ᱦᱩᱭ ᱞᱮᱱᱟ᱾ ᱒᱐᱒᱐ ᱥᱟᱞ ᱨᱮᱱᱟᱜ ᱨᱟᱫᱟ ᱫᱚ ᱒᱙᱒᱑ ᱥᱟᱞ ᱨᱮᱭᱟᱜ ᱡᱩᱱ ᱪᱟᱸᱫᱳ ᱨᱮ ᱥᱨᱤᱞᱚᱝᱠᱟ ᱨᱮ ᱥᱟᱯᱲᱟᱣ ᱞᱟᱹᱜᱤᱫ ᱫᱚᱲᱦᱟ ᱚᱠᱛᱚ ᱜᱚᱴᱟ ᱦᱩᱭ ᱞᱮᱱᱟ᱾

2021 ᱥᱟᱹᱦᱤᱛ ᱨᱮᱭᱟᱜ ᱢᱟᱨᱪ ᱨᱮ ᱡᱮᱜᱮᱛ ᱴᱮᱥᱴ ᱪᱟᱢᱯᱤᱭᱚᱱᱥᱤᱯ ᱨᱮᱭᱟᱜ ᱯᱷᱟᱭᱱᱮᱞ ᱨᱮ ᱵᱷᱟᱨᱚᱛ ᱨᱮ ᱡᱤᱛᱠᱟᱹᱨ ᱛᱟᱭᱚᱢ ᱴᱩᱨᱱᱟᱢᱮᱱᱴ ᱫᱚ ᱟᱨᱦᱚᱸ ᱞᱟᱦᱟ ᱨᱮᱭᱟᱜ ᱟᱱᱟᱴ ᱨᱮ ᱛᱟᱦᱮᱸᱠᱟᱱᱟ, ᱡᱟᱸᱦᱟ ᱫᱚ ᱡᱩᱱ ᱨᱮ ᱠᱟᱛᱷᱟ ᱮᱢ ᱟᱠᱟᱱ ᱢᱟᱹᱦᱤᱛ ᱥᱟᱞᱟᱜ ᱠᱚ ᱵᱷᱤᱲᱟᱹᱣ ᱞᱮᱱᱟ᱾ ᱦᱮᱯᱨᱟᱣ ᱫᱚ ᱟᱨᱦᱚᱸ ᱒᱐᱒᱓ ᱥᱮᱨᱢᱟ ᱨᱮ ᱞᱟᱦᱟ ᱦᱩᱭ ᱞᱮᱱᱟ᱾ ᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱢᱮ ᱪᱟᱸᱫᱳ ᱨᱮ ᱮ.ᱥᱤ.ᱥᱤ ᱞᱟᱹᱭ ᱥᱚᱫᱚᱨ ᱞᱮᱫᱟᱭ ᱡᱮ , ᱒᱐᱒᱑ ᱨᱮᱭᱟᱜ ᱦᱮᱯᱨᱟᱣ ᱫᱚ ᱒᱒᱐᱓ ᱥᱮᱨᱢᱟ ᱦᱟᱹᱵᱤᱡ ᱠᱚ ᱴᱮᱠᱟᱣᱮᱫ ᱠᱟᱱᱟ, ᱱᱚᱣᱟ ᱠᱟᱛᱷᱟ ᱞᱟᱹᱭ ᱠᱟᱛᱮ ᱡᱮ, ᱮᱴᱟᱜ ᱠᱨᱤᱠᱮᱴ ᱟᱠᱷᱲᱟ ᱨᱮᱭᱟᱜ ᱚᱠᱛᱚ ᱞᱮᱠᱟᱛᱮ ᱠᱳᱵᱷᱤᱰ-᱑᱙ ᱨᱮᱭᱟᱜ ᱪᱟᱞᱟᱣᱟᱱ ᱮᱥᱮᱨ ᱠᱷᱟᱹᱛᱤᱨ ᱦᱮᱯᱨᱟᱣ ᱨᱮᱭᱟᱜ ᱛᱟᱹᱞᱠᱟᱹ ᱵᱮᱱᱟᱣ ᱫᱚ ᱟᱹᱰᱤ ᱟᱱᱟᱴ ᱦᱩᱭᱩᱜᱼᱟ᱾ ᱒᱐᱒᱒ ᱥᱮᱨᱢᱟ ᱨᱮᱭᱟᱜ ᱨᱟᱫᱟ ᱨᱮᱭᱟᱜ ᱟᱠᱷᱲᱟ ᱫᱚᱦᱚ ᱛᱟᱭᱚᱢ ᱒᱐᱒᱒ ᱥᱮᱨᱢᱟ ᱨᱮ ᱮᱥᱤᱭᱟ ᱠᱟᱯ ᱨᱮᱭᱟᱜ ᱟᱠᱷᱟᱲ ᱨᱮᱭᱟᱜ ᱠᱟᱛᱷᱟ ᱛᱟᱦᱮᱸ ᱠᱟᱱᱟ᱾